Document ID: 31997D0160

31997D0160
L 062/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 февруари 1997 година
за изменение на Решение 79/542/ЕИО на Съвета и Решения 92/260/ЕИО, 93/195/ЕИО и 93/197/ЕИО на Комисията по отношение на ветеринарномедицинските условия за временно допускане, повторно влизане и внос в Общността на регистрирани коне от Ливан
(текст от значение за ЕИП)
(97/160/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 година относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално членове 12, 13, 15, 16 и член 19, точка ii) от нея,
като има предвид, че с Решение 79/542/ЕИО на Съвета (2), последно изменено с Решение 96/624/ЕО на Комисията (3), е съставен списък на трети страни, от които държавите-членки разрешават внос на говеда, свине, еднокопитни животни, овце и кози, прясно месо и месни продукти;
като има предвид, че здравните условия и ветеринарното сертифициране за временно допускане, повторно влизане на регистрирани коне след временен износ и внос на регистрирани коне са постановени съответно в Решения 92/260/ЕИО (4), 93/195/ЕИО (5) и 93/197/ЕИО (6) на Комисията, всички последно изменени с Решение 96/279/ЕО на Комисията (7);
като има предвид, че след ветеринарна инспекционна мисия на Комисията в Ливан, първоначално изглеждаше, че ситуацията по отношение на здравето на животните не е достатъчно контролирана от ветеринарните служби; като има предвид обаче, че са извършени значителни подобрения оттогава, включващи подробно сероепидемиологично изследване за африканска чума по конете, сап, дурин и инфекциозна анемия на еднокопитни животни на цялата територия на страната, като всички резултати са отрицателни;
като има предвид, че в Ливан не е имало африканска чума по конете повече от тридесет години и през този период не се е извършвала ваксинация срещу тази болест;
като има предвид, че в Ливан не е имало сап и дурин повече от шест месеца и никога не е имало случаи на венецуелски конски енцефаломиелит и везикуларен стоматит;
като има предвид, че ветеринарните органи на Ливан гарантират, че ще уведомят Комисията и държавите-членки в рамките на 24 часа чрез телефакс, телеграма или телекс при потвърждението на инфекциозна или заразна болест по конете, описана в приложение А към Директива 90/426/ЕИО, и при промяна на политиката по отношение на ваксинирането или вноса на еднокопитни животни;
като има предвид, че ветеринарномедицинските условия и ветеринарните сертификати трябва да бъдат приемани според ветеринарномедицинската ситуация в третата страна; като има предвид, че настоящият случай се отнася само за регистрирани коне;
като има предвид, че Решение 79/542/ЕИО и Решения 92/260/ЕИО, 93/195/ЕИО и 93/197/ЕИО трябва да бъдат изменени съответно;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В част 2 от приложението към Решение 79/542/ЕИО на Съвета, в специалната колона за еднокопитни животни, се добавя следният ред в съответствие с азбучния ред на ISO кода:
„LB
Ливан
×“
Член 2
Решение 92/260/ЕИО се изменя, както следва:
1.
„Ливан“ се добавя по азбучен ред на ISO кода към списъка на трети страни в група Д от приложение I;
2.
„Ливан“ се добавя по азбучен ред на ISO кода към списъка на трети страни в заглавието на здравния сертификат, представен в приложение II, точка Д.
Член 3
Решение 93/195/ЕИО се изменя, както следва:
1.
„Ливан“ се добавя по азбучен ред на ISO кода към списъка на трети страни в група Д от приложение I;
2.
„Ливан“ се добавя по азбучен ред на ISO кода към списъка на трети страни в група Д в заглавието на здравния сертификат, представен в приложение II.
Член 4
Решение 93/197/ЕИО се изменя, както следва:
1.
„Ливан (2)“ се добавя по азбучен ред на ISO кода към списъка на трети страни в група Д от приложение I;
2.
„Ливан“ се добавя по азбучен ред на ISO кода към списъка на трети страни в първата част на изречението на заглавието, отнасящо се за регистрирани коне, на здравния сертификат, представен в приложение II, точка Д.
Член 5
Адресати на настоящото решение са държавите-членки.
Съставено в Брюксел на 14 февруари 1997 година.

Labels: 3
0
18
6